KMahjongg vadovas

# KMahjongg vadovas

John Hayes `<justlinux@bellsouth.net>`

Eugene Trounev `<eugene.trounev@gmail.com>`

Vertė: Tomas Straupis
Pataisytas leidimas 0.8.0 (2007-10-11)

Teisinė pastaba

Čia aprašoma KMahjongg 0.8.0 versija

Skyrius 1. Įvadas
Įvadas

# Skyrius 1. Įvadas

### Žaidimo tipas:

Lenta, arkada

### Galimų žaidėjų skaičius:

Vienas

KMahjongg yra linksmas stalo žaidimas, sukurtas pagal įžymųjį Azijos žaidimą Mahjong (kiniškai 麻將). Skirtingai nuo originalo, KMahjongg skirtas vienam ar dviems žaidėjams. Tokia žaidimo versija paprastai vadinama Mahjong pasijansu.

KMahjongg kaladėlės sumaišomos ir sudėliojamos viena ant kitos pagal iš anksto pasirinktą formą. Žaidėjas turi nuimti nuo lentos visas kaladėles, rasdamas porą kiekvienai iš jų.

Skyrius 2. Žaidimo taisyklės
Žaidimo taisyklės

# Skyrius 2. Žaidimo taisyklės

### Tikslas:

Kiek galima greičiau nuimkite visas kaladėlės nuo lentos rasdami porą kiekvienai likusiai kaladėlei.

Paleidus žaidimą, KMahjongg iš karto išdėlios kaladėles pagal standartinę formą. Taigi galite iš karto pradėti žaisti.

### Pastaba:

Žaidimo laiko skaičiavimas prasidės iš karto, kai tik pradėsite žaisti.

Atidžiai peržiūrėkite visas išdėliotas kaladėles ir raskite dvi lygiai tokias pačias. Vienodas kaladėles pažymėkite pele.

### Pastaba:

Turėkite omenyje, kad pažymėti galite tik „atviras“ kaladėles. Kaladėlės vadinamos „užblokuotomis“, jei ant jų padėta kita kaladėlė, arba kai ir iš kairės, ir iš dešinės yra kitos kaladėles. Jei bent iš vienos pusės nieko nėra, kaladėlė vadinama atvira“ ir ją galima nuimti (radus porą).

Parinkus tinkamą kaladėlių porą jos dings nuo lentos, taip atverdamos kitas kaladėles, kurios prieš tai buvo užblokuotos.

Norėdami nuo lentos nuimti visas kaladėles, stenkitės surasti kiek galima daugiau porų.

Skyrius 3. Žaidimo taisyklės, strategija ir patarimai
Žaidimo taisyklės, strategija ir patarimai

# Skyrius 3. Žaidimo taisyklės, strategija ir patarimai

## Žaidimo laukas

Trumpas ekrano dalių paaiškinimas

Žaidimo ekranas

  Žaidimo ekranas yra vidurinė ir didžiausia žaidimo lango dalis. Čia rasite išdėliotas žaidimo kaladėles.

Būsenos juosta

  Būsenos juosta rasite žaidimo lango apačioje. Ji padalinta į keturias dalis. Pirmoje rasite nuimtų/visų kaladėlių skaičius bei atvirų kaladėlių kombinacijų skaičių. Sekančioje parašytas kaladėlių išdėliojimo numeris. Trečiojoje dalyje rodoma, kada galima žaisti – žymėti rastas kaladėlių poras. Paskutinėje tiksi žaidimo laikmatis, skaičiuojantis laiką nuo žaidimo pradžios iki pabaigos.

Taisyklės
Taisyklės

## Taisyklės

Standartiniai Mahjong kaladėlių rinkiniai:

Grupės pavadinimas | Kaladėlės pavadinimas | Kiekis rinkinyje
Taškai |  |
| 1 taškas | 4
| 2 taškai | 4
| 3 taškai | 4
| 4 taškai | 4
| 5 taškai | 4
| 6 taškai | 4
| 7 taškai | 4
| 8 taškai | 4
| 9 taškai | 4
Bambukai |  |
| 1 bambukas | 4
| 2 bambukai | 4
| 3 bambukai | 4
| 4 bambukai | 4
| 5 bambukai | 4
| 6 bambukai | 4
| 7 bambukai | 4
| 8 bambukai | 4
| 9 bambukai | 4
Simboliai |  |
| 1 simbolis | 4
| 2 simboliai | 4
| 3 simboliai | 4
| 4 simboliai | 4
| 5 simboliai | 4
| 6 simboliai | 4
| 7 simboliai | 4
| 8 simboliai | 4
| 9 simboliai | 4
Vėjai |  |
| Rytų vėjas | 4
| Pietų vėjas | 4
| Vakarų vėjas | 4
| Šiaurės vėjas | 4
Drakonai |  |
| Raudonasis drakonas | 4
| Žaliasis drakonas | 4
| Baltasis drakonas | 4
Gėlės |  |
| Slyva (1) | 1
| Lelija (2) | 1
| Chrizantema (3) | 1
| Bambukas (4) | 1
Metų laikai |  |
| Pavasaris (1) | 1
| Vasara (2) | 1
| Ruduo (3) | 1
| Žiema (4) | 1

- Žymėti galima tik „atviras“ kaladėles.

- „Atvira“ vadinama kaladėlė, kurios pilnai ar dalinai nedengia jokia kita kaladėlė, taipogi iš kairės arba dešinės pusės neturi būti kitos kaladėlės.

- Tik sutampančios atviros kaladėlės gali būti nuimtos nuo žaidimo lentos.

- Kaladėlės, turinčios vienodas piktogramas, vadinamos sutampančiomis.

### Pastaba:

Ši taisyklė turi išimčių! Tradiciniame Mahjong žaidime, kiekviena kaladėlė turi sutampančią kaladėlę išskyrus „gėlių“ ir „metų laikų“ kaladėlės.

- „Gėlių“ kaladėlės neturi savo poros. Jas galima poruoti su bet kokia kita gėle.

- „Metų laikų“ kaladėlės irgi neturi savo poros. Jas irgi galima poruoti su bet kokia kita gėle.

- Ne visus KMahjongg išdėliotus kaladėliu variantus galima pilnai nuimti nuo lentos. Kartais kaladėlės išdėliojamos taip, kad tiesiog neįmanoma nuimti jų visų. Šitą problemą galima išspręsti. Peržiūrėkite šią nustatymų dialogo dalį.

- Tam, kad patektumėte tarp rezultatyviausių žaidėjų, turite nuimti visas kaladėles bei tai padaryti per trumpiausią įmanomą laiką.

### Pastaba:

Jei žaidėjas naudoja „patarimo“ mygtuką, tai jo rezultatas nebus įrašomas į geriausiųjų sąrašą.

Skyrius 4. Naudotojo sąsajos aprašymas
Naudotojo sąsajos aprašymas

# Skyrius 4. Naudotojo sąsajos aprašymas

## Meniu punktas Žaidimas

Žaidimas → Naujas (Ctrl+N)

  Pradeda naują žaidimą.

Žaidimas → Įkelti... (Ctrl+O)

  Įkelia anksčiau išsaugotą žaidimą.

Žaidimas → Pradėti iš naujo (F5)

  Iš naujo pradedamas tas pats žaidimas (lygiai taip pat išdėliojus kaladėles).

Žaidimas → Naujas žaidimas pagal numerį...

  Pradeda konkrečiu numeriu pažymėtą žaidimą (konkrečiu numeriu pažymėtą kaladėlių pradinį išdėliojimą).

Žaidimas → Įrašyti (Ctrl+S)

  Išsaugo einamojo žaidimo būseną.

Žaidimas → Pristabdyti (P)

  Laikinai pristabdo arba vėl tęsia žaidimą. Kai žaidimas pristabdomas, kaladėlės paslepiamos.

Žaidimas → Rezultatai (Ctrl+H)

  Rodo rezultatyviausių (greičiausiai nuėmusių visas kaladėles) žaidėjų sąrašą.

  Jei jūsų pasiektas rezultatas geresnis, nei paskutiniojo esančio sąraše – jūsų paprašys įvesti savo vardą.

Žaidimas → Baigti (Ctrl+Q)

  Išjungia KMahjongg žaidimą.

Meniu punktas Ėjimas
Meniu punktas Ėjimas

## Meniu punktas Ėjimas

Ėjimas → Atstatyti (Ctrl+Z)

  Atšaukia paskutinį ėjimą.

Ėjimas → Pakartoti (Ctrl+Shift+Z)

  Pakartoti prieš tai atstatytą ėjimą.

Ėjimas → Patarimas (H)

  Pataria kokias kaladėles galima būtų nuimti. Sutampančios kaladėlės pradeda mirksėti.

Ėjimas → Demonstracija (D)

  Paleidžia žaidimą demonstracijos režime. T.y. kompiuteris žaidžia pats – randa sutampančias kaladėles ir jas nuiminėja.

Ėjimas → Maišyti

  Sumaišo lentoje esančias kaladėles.

Meniu Rodyti
Meniu Rodyti

## Meniu Rodyti

Rodyti → Rodinį pasukti pagal laikrodžio rodyklę (G)

  Pasuka žiūrėjimo kampą pagal laikrodžio rodyklę. T.y. kaladėlės lieka savo vietose, tik į jas "žiūrima" kitu kampu.

Rodyti → Pasukti rodinį prieš laikrodžio rodyklę (F)

  Pasuka žiūrėjimo kampą pagal laikrodžio rodyklę. T.y. kaladėlės lieka savo vietose, tik į jas "žiūrima" kitu kampu.

Meniu Nustatymai
Meniu Nustatymai

## Meniu Nustatymai

Nustatymai → Rodyti įrankių juostą

  Rodo arba slepia įrankių juostą.

Nustatymai → Rodyti būsenos juostą

  Rodo arba slepia būsenos juostą.

Nustatymai → Konfigūruoti sparčiuosius klavišus...

  Parodo standartinį KDE sparčiųjų klavišų konfigūravimo dialogą, leidžiantį jums pakeisti sparčiuosius klavišus, skirtus KMahjongg žaidimui.

Nustatymai → Konfigūruoti įrankines...

  Parodo standartinį KDE dialogą, kuriame galite pasirinkti, kokia piktogramas norite matyti KMahjongg įrankinėje.

Nustatymai → Konfigūruoti KMahjongg...

  Atidaro dialogą, kuriame galite konfigūruoti KMahjongg. Daugiau informacijos rasite čia.

Meniu Pagalba
Meniu Pagalba

## Meniu Pagalba

Pagalba → KMahjongg vadovas (F1)

  Paleidžia KDE pagalbos sistemą su KMahjongg vadovu. (šis dokumentas).

Pagalba → Kas tai yra? (Shift+F1)

  Pakeičia palės žymeklį į rodyklės ir klaustuko kombinaciją. Paspaudus ant KMahjongg objektų bus atvertas pagalbos langas (jei jis egzistuoja tam konkrečiam objektui), paaiškinantis objekto funkciją.

Pagalba → Pranešti apie ydą...

  Atveria pranešimo apie ydas dialogą, kuriame galite pranešti apie ydą arba pasiūlyti „norimą“ programos galimybę.

Pagalba → Apie KMahjongg

  Parodo versiją ir informaciją apie autorius.

Pagalba → Apie KDE

  Parodo KDE versiją ir kitą paprastą informaciją.

Skyrius 5. Dažniausiai užduodami klausimai
Dažniausiai užduodami klausimai

# Skyrius 5. Dažniausiai užduodami klausimai

5.1. Noriu pakeisti šio žaidimo išvaizdą. Ar galima tai padaryti?
5.2. Ar galiu žaisti naudodamas tik klaviatūrą?

5.1. | Noriu pakeisti šio žaidimo išvaizdą. Ar galima tai padaryti?
| Taip. Galite pakeisti KMahjongg išvaizdą . Naudodamiesi meniu juosta parinkite Konfigūruoti KMahjongg.
5.2. | Ar galiu žaisti naudodamas tik klaviatūrą?
| Ne. Kol kas dar neįdiegta žaidimo klaviatūra galimybė.

Skyrius 6. Žaidimo konfigūracija
Žaidimo konfigūracija

# Skyrius 6. Žaidimo konfigūracija

Nustatymai → Konfigūruoti KMahjongg... atidaro dialogą Konfigūruoti – KMahjongg.

## Bendri nustatymai

Pažymėjus kaladėlę, pastarąją ir panašias į ją paryškinti jas mirksint.

  Kai parinktas šis nustatymas, pele pažymėjus kokią nors atvirą kaladėlę į ją panašios atviros (neužblokuotos) kaladėlės pradės mirksėti. Jei nėra atvirų kaladėlių, panašių į pažymėtąją – niekas nemirksės.

Generuoti išsprendžiamus žaidimus.

  Kai pradedate naują žaidimą, parenkami tik tie žaidimai, kuriuos iš principo galima išspręsti.

Išdėstymo varianto nustatymai
Išdėstymo varianto nustatymai

## Išdėstymo varianto nustatymai

Išdėstymo varianto pasirinkimas

  Čia galite pasirinkti, kokia figūra turi būti išdėstytos žaidimo kaladėlės. Nuo išdėstymo formos gali kisti žaidimo sudėtingumas, nes skirtinguose išdėstymuose ne tik kaladėlės bus kitokiose pozicijose, bet ir gali būti naudojamas skirtingas kaladėlių skaičius.

Kaladėlių nustatymai
Kaladėlių nustatymai

## Kaladėlių nustatymai

Kaladėlių pasirinkimas

  Čia galite pasirinkti kaladėlių išvaizdą, t.y. kokio stiliaus bus naudojami piešinukai.

Fono nustatymai
Fono nustatymai

## Fono nustatymai

Fono pasirinkimas

  Čia galite pasirinkti, ant kokio fono bus išdėliotos žaidimo kaladėlės.

Numatytieji spartieji klavišai
Numatytieji spartieji klavišai

## Numatytieji spartieji klavišai

Nustatymai → Konfigūruoti sparčiuosius klavišus... leidžia jums keisti įvairias funkcijas iškviečiančius spartiečiuosius klavišus.

Numatytieji spartieji klavišai:

D

  Paleidžia žaidimo demonstracinį variantą.

H

  Duoda patarimą – dvi sutampančios kaladėlės pradeda mirksėti.

F1

  Parodo šį vadovą.

Ctrl+O

  Įkelia anksčiau įrašytą žaidimą.

Ctrl+N

  Pradeda naują žaidimą.

P

  Pristabdo arba pratęsią pristabdytą žaidimą.

Ctrl+Q

  Baigia žaidimą.

Ctrl+Shift+Z

  Pakartoja anksčiau atstatytą ėjimą.

F5

  Iš naujo pradeda žaidimą (naudojant tą patį kaladėlių išdėliojimą).

Ctrl+S

  Įrašo dabartinį žaidimą, kad būtų galima vėliau jį įkelti ir pratęsti.

Ctrl+H

  Parodyti geriausių rezultatų sąrašą.

Ctrl+Z

  Atstatyti ėjimą. T.y. grąžinti kaladėlęs į būseną, buvusią prieš paskutinį ėjimą.

F

  Pasukto rodymo kampą pagal laikrodžio rodyklę.

G

  Pasukti rodymo kampą prieš laikrodžio rodyklę.

Shift+F1

  Kas tai? Pagalba.

Skyrius 7. Padėkos ir licencija
Padėkos ir licencija

# Skyrius 7. Padėkos ir licencija

KDE KMahjongg

Program Copyright (c) 1997 Mathias Mueller `(in5y158 AT public.uni-hamburg.de)`

Program Copyright (c) 2007 Mauricio Piacentini `(piacentini AT kde.org)`

Kiti bendradarbiai:

- David Black `(david.black AT lutris.com)`

- Michael Haertjens `(mhaertjens AT modusoperandi.com)`

- Osvaldo Stark `(starko AT dnet.it)`

- Benjamin Meyer `(ben+kmahjongg AT meyerhome.net)`

- Albert Astals Cid `(astals11 AT terra.es)`

- Raquel Ravanini `(raquel AT tabuleiro.com)`

Documentation Copyright (c) 2005 John Hayes `(justlinux AT bellsouth.net)`

Translation Tomas Straupis `(tomasstraupis AT gmail.com)`

Ši dokumentacija prieinama GNU Laisvosios Dokumentacijos licencijos sąlygomis.

Ši programa prieinama GNU Bendrosios Viešosios licencijos sąlygomis.

Priedas A. Diegimas
Diegimas

# Priedas A. Diegimas

KMahjongg KDE projekto dalis http://www.kde.org/.

KMahjongg gali būti rasta kdegames pakete esančiame ftp://ftp.kde.org/pub/kde/, pagrindiniame KDE projekto FTP serveryje.

## Kompiliavimas ir diegimas

Išsamesnę informaciją kaip compiliuoti ir diegti KDE programas rasite KDE Software kompiliavimas iš išeities kodo

Kadangi KDE naudoja cmake, neturėtumėte turėti jokių problemų kompiliuodami. Jei susidurtumėte su problemomis, prašome pranešti apie jas KDE pašto sąrašuose.